Home/बीकानेर/बीकानेर में किन्नरों ने लगाई प्रशासन से न्याय की गुहार, देखें वीडियो
बीकानेर। पिछले कुछ समय से जारी किन्नरों का विवाद थमने का नाम नही ले रहा है. आज बीकानेर मंगलामुखी नाजर किन्नर समाज संस्था की मुुखिया रानी बाई के नेतृत्व में समाज के मौजीज किन्नरों ने पुलिस अधीक्षक को ज्ञापन देकर पूरे प्रकरण की निष्पक्ष जांच करवाने की मांग की।
फ़र्ज़ी किन्नरों ने किया हमला
मुखिया किन्नर रजनी अग्रवाल ने बताया कि पुलिस अधीक्षक को अवगत कराया गया है कि किन्नर समाज में कुछ युवा फर्जी किन्नर बन कर घुस आए हैं, जो किन्नरों की हवेली और इलाके में आधा हिस्सा मांग रहे हैं। जब उन्हें आधा हिस्सा नहीं दिया तो वे अपने अन्य साथियों के साथ हवेली में जबरन घुस आए और वहां मौजूद हम सभी किन्नरों पर हमला कर दिया। इतना ही नहीं जीया उर्फ रिषभ रामावत ने अपने हाथ पर खुद ही वार कर चोटिल हो गया और हमारे खिलाफ कोतवाली में रिपोर्ट दर्ज करवा दी।
किन्नर समाज की ओर से एक युवक को जबरन किन्नर बनाने के आरोपों को किन्नर समाज की मुखिया रानीबाई ने सिरे से खारिज कर दिया है। उन्होंने कहा कि जो युवक जबरन किन्नर बनाने का आरोप लगा रहा है वह युवक पहले से किन्नर था, उसके परिवार वाले उसे रविना के नाम से पुकारते थे।
न्याय ना मिलने पर महारैली की चेतावनी
फर्जी किन्नर बने युवा हमेें धमकियां भी दे रहे हैं। हमने भी आरोपी फर्जी किन्नरों के खिलाफ कोतवाली में प्रार्थना पत्र दिया है लेकिन उसकी रिपोर्ट दर्ज नहीं की गई है। उन्होंने बताया कि पुलिस अधीक्षक ने आश्वस्त किया है कि निष्पक्ष जांच कराई जाएगी और दोषियों को बख्शा नहीं जाएगा। किन्नरों के प्रतिनिधिमण्डल ने न्याय नहीं मिलने की सूरत में महारैली करने की चेतावनी भी दी है।
BIKANER bikaner city news Bikaner News HINDI NEWS Rajasthan RAJASTHAN NEWS किन्नरों का विवाद खबर बीकानेर खबर हिन्दी बीकानेर बीकानेर खबर बीकानेर ताजा समाचार बीकानेर संभाग बीकानेर समाचार मंगलामुखी नाजर किन्नर समाज संस्था राजस्थान हिन्दी समाचार
श्रीडूंगरगढ़ : बोलेरो व ऑटो में जबरदस्त भिड़ंत, ऑटो सवार पांच जने घायल